**TEHNISKĀ SPECIFIKĀCIJA UN CENU APTAUJAS KĀRTĪBA**

*karbamīda šķīduma deminiralizētā/dejonizētā ūdenī (AdBlue) piegāde*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk – Pasūtītājs).

**Vispārējais iepirkuma priekšmeta apraksts:** karbamīda šķīduma deminiralizētā/dejonizētā ūdenī (*AdBlue*) (turpmāk tekstā – prece) piegāde kārtējā piegādes mēnesī saskaņā ar vispārīgās vienošanās nosacījumiem.

**Līguma termiņš:** viens gads no noslēgšanas dienas.

**Līguma veids:** vispārīgā vienošanās.

**Vispārīgās vienošanās dalībnieks jeb iespējamais piegādātājs:** persona, kura iesniedza pieteikumu tirgus izpētē un tās prece atbilst šai tehniskajai specifikācijai.

**Pirmās piegādes tiesības:** piegādātājam, kurš tirgus izpētē ir iesniedzis piedāvājumu ar zemāko cenu. Tirgus izpētes cenu ir pienākums garantēt vismaz vienu mēnesi no pieteikuma iesniegšanas dienas.

**Kārtējo piegāžu tiesības:** iespējamajampiegādājam saskaņā ar cenu aptaujas kārtību.

**Cenu aptaujas kārtība:**

1. Lai noteiktu attiecīgās preces piegādes partijas piegādātāju kārtējam mēnesim, pasūtītājs nosūta elektroniski sagatavotu cenu aptauju visiem iespējamajiem piegādātājiem.

2. Iespējamajiem piegādātājiem jāiesniedz cenu piedāvājums 5 (piecu) darba dienu laikā pēc cenu aptaujas nosūtīšanas dienas, ja vien pasūtītājs nav noteicis citu iesniegšanas termiņu.

3. Cenu piedāvājuma izvēles kritērijs ir viszemākā cena.

4. Ja 2. punktā noteiktajā termiņā iespējamais piegādātājs neiesniedz cenu piedāvājumu, tiek uzskatīts, ka viņš atsakās no konkrētās piegādes.

5. Pasūtītājs pēc cenu aptaujā norādītā piedāvājumu iesniegšanas termiņa beigām, izvērtē piedāvājumu atbilstību cenu aptaujā norādītajām prasībām un izvēlas iepirkuma līguma slēgšanai iespējamo piegādātāju, kuram ir atbilstošs piedāvājums ar zemāko cenu. Pasūtītājam ir tiesības, konsultējoties ar iespējamo piegādātāju, izvērtēt cenas pamatotību. Pasūtītājam ir tiesības attiecīgo piedāvājumu noraidīt kā nepamatoti lētu, ja iespējamā piegādātāja sniegtie skaidrojumi nepamato piedāvāto zemo cenas līmeni.

6. Pasūtītājam ir tiesības lūgt precizēt vai skaidrot iespējamā piegādātāja iesniegto cenas piedāvājumu.

7. Ja vairāki ispējamie piegādātāji piedāvājuši viszemāko cenu, tad pasūtītājs nosūta šiem iespējamajiem piegādātājiem atkārtotu cenu aptauju iesniegt piedāvājumus preces piegādei. No atkārtoti iesniegtajiem piedāvājumiem pasūtītājs izvēlās piedāvājumu ar viszemāko cenu. Ja atkārtotā cenu aptaujā iespējamie piegādātāji iesniedz piedāvājumus ar vienādām cenām, iepirkuma līguma slēgšanas tiesības tiek piešķirtas rīkojot izlozi. Pasūtītāja pilnvarotā persona rīko izlozi, kurā ir tiesīgi piedalīties iespējamie piegādātāji, kuri iesnieguši vienādus cenu piedāvājumus. Pasūtītājs par izlozes laiku informē iespējamos piegādātājus elektroniski.

8. Ne ilgāk kā 5 (piecu) darba dienu laikā pēc cenu piedāvājumu iesniegšanas termiņa pasūtītāja pilnvarotā persona nosūta iespējamajam piegādātājam paziņojumu par cenu aptaujas rezultātiem.

9. Līdz ar paziņojuma nosūtīšanas dienu, tiek uzskatīts, ka ar iespējamo piegādātāju, kas piedāvājis zemāko preces cenu, ir noslēgts iepirkuma līgums, pamatojoties uz vienošanās noteikumiem. Paziņojumā tiek norādīts laika periods, kurā jāpiegādā prece.

10. Ja piegādātājs atsakās no iepirkuma līguma izpildes, pasūtītājam ir tiesības piešķirt Iepirkuma līguma slēgšanas tiesības iespējamajam piegādātājam, kas piedāvāja nākamo zemāko cenu.

**Prasības precei un piegādei:**

1. Prece jāpiegādā atsevišķu daļu veidā, saskaņā ar pasūtītāja pilnvarotās personas pasūtījumu, uz pasūtītāja objektiem:

1000 l piegādes:

1. Rīgā, Kleistu ielā 28;

2. Rīgā, Vestienas ielā 35;

10 l piegādes:

1. Rīgā, Vestienas ielā 35;

2. Rīgā, Jelgavas ielā 37;

3. Rīgā, Ganību dambī 32.

2. Pasūtītāja pilnvarotā persona var norādīt citas piegādes vietas Rīgas pilsētas administratīvajā teritorijā, iepriekš to saskaņojot ar piegādātāju.

3. Prece:

|  |  |  |  |  |
| --- | --- | --- | --- | --- |
| **PRECE** | **ATESTĀCIJA UN SPECIFIKĀCIJA** | **TILPUMS** | **MĒRVIENĪBA** | **PROVIZORISKAIS PIEGĀDES APJOMS VIENAM GADAM** |
| 1 | AdBlue® | Karbamīda šķīdums deminiralizētā/dejonizētā ūdenī, kas paredzēts slāpekļa oksīdu (NOx) samazināšanai izplūdes gāzēs, izmantojams Euro 4; Euro 5; Euro 6 iekšdedzes dīzeļdzinējos SCR sistēmā (selektīvā izplūdes gāzu attīrīšanas sistēma); Atbilstība DIN 70 070; ISO 22241 -1/ -2/ -3/ -4; VDA (Verband der Automobilindustrie) izsniegts sertifikāts. | 1000 litri | l | 191 400 l |
| 2 | AdBlue® | 10 litri | iepakojums / tara | 330 |

4. Piegādājot lielā apjoma preci (mērāmo litros), piegādātājs to var piegādāt savā atsevišķā lielgabarīta iepakojumā, tarā (mucās) vai uzpildot pasūtītāja iepakojumā, tarā (mucās).